
	Bucureşti, 22.05.2018                                                                                              

Nr. 4c-11/478                                                                                                                                                                                                      
	
	PLx 311/2018


BIROULPERMANENT 

AL

CAMEREI DEPUTATILOR

Vă înaintăm, alăturat, RAPORTUL asupra proiectului de Lege pentru ratificarea Acordului de cooperare privind parteneriatul şi dezvoltarea între Uniunea Europeană şi  statele membre ale acesteia, pe de o parte, şi Republica Islamică Afganistan, pe de  altă parte, semnat la Munchen, la 18 februarie 2017, transmis cu adresa  nr. PL-x 311 din  14 mai 2018 şi înregistrat cu nr.4c-11/478 din 15 mai 2018.
În raport cu obiectul şi conţinutul său,  proiectul de lege face parte din categoria legilor ordinare. 
PREŞEDINTE,

Eugen NICOLICEA

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
                
	
	Bucureşti, 22.05.2018
PL-x 311


RAPORT 

asupra proiectului de Lege pentru ratificarea Acordului de cooperare privind parteneriatul şi dezvoltarea între Uniunea Europeană şi  statele membre ale acesteia, pe de o parte, şi Republica Islamică Afganistan, pe de  altă parte, semnat la Munchen, la 18 februarie 2017
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi, a fost sesizată spre dezbatere, în fond, cu proiectului de Lege pentru ratificarea Acordului de cooperare privind parteneriatul şi dezvoltarea între Uniunea Europeană şi  statele membre ale acesteia, pe de o parte, şi Republica Islamică Afganistan, pe de  altă parte, semnat la Munchen, la 18 februarie 2017, transmis cu adresa nr. PL-x 311 din 14 mai  2018, înregistrată sub nr. 4c-11/478 din 15 mai 2018.

Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată. 
Consiliul Legislativ a avizat favorabil proiectul de lege, conform avizului nr.358 din 20 aprilie 2018.


Proiectul de lege are ca obiect de reglementare ratificarea Acordului de cooperare privind parteneriatul şi dezvoltarea între Uniunea Europeană şi statele membre ale acesteia, pe de o parte, şi Republica Islamică Afganistan, pe de altă parte, semnat la Munchen, la 18 februarie 2017. Acordul se bazează pe obiectivele politice, valorile şi angajamentele comune la care subscriu părţile, inclusiv respectarea principiilor democratice, statul de drept, drepturile omului şi buna guvernare. Uniunea Europeană se angajează să sprijine Afganistanul în eforturile sale de a-şi maximiza dezvoltarea pe parcursul următorilor zece ani de transformare. Acordul cuprinde dispoziţii privind dialogul politic şi cooperarea într-o gamă largă de domenii. Dialogul politic se bazează pe clauze politice standard ale UE privind drepturile omului şi Curtea Penală Internaţională şi include angajamente referitoare la drepturile femeilor şi ale copiilor. Dispoziţiile privind cooperarea acoperă următoarele sectoare: dezvoltarea infrastructurii, energie, transporturi, sănătate, resurse naturale, chestiuni fiscale, educaţie şi cultură, ocuparea forţei de muncă şi afaceri sociale, ştiinţă şi tehnologie, precum şi mediul şi schimbările climatice. Acordul subliniază, de asemenea, importanţa cooperării juridice şi afirmă angajamentul părţilor de a combate criminalitatea organizată, spălarea de bani şi corupţia
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din 22 mai 2018. 
Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, adoptarea, proiectului de Lege pentru ratificarea Acordului de cooperare privind parteneriatul şi dezvoltarea între Uniunea Europeană şi  statele membre ale acesteia, pe de o parte, şi Republica Islamică Afganistan, pe de  altă parte, semnat la Munchen, la 18 februarie 2017.
În raport cu obiectul şi conţinutul său,  proiectul de lege  face parte din categoria legilor ordinare. 

            PREŞEDINTE,                                                 SECRETAR,                                                        

          Eugen NICOLICEA                                Aida-Cristina CĂRUCERU
Consilier  parlamentar
Florica Manole

